b'\n_START_ARTICLE_\nObiecte planetare propuse \xc3\xaen religie, astrologie, ufologie \xc8\x99i pseudo\xc8\x99tiin\xc8\x9b\xc4\x83\n_START_PARAGRAPH_\nExist\xc4\x83 o serie de planete sau sateli\xc8\x9bi a c\xc4\x83ror existen\xc8\x9b\xc4\x83 nu este sus\xc8\x9binut\xc4\x83 de dovezi \xc8\x99tiin\xc8\x9bifice, dar care au fost propuse de diferi\xc8\x9bi astrologi, pseudo-oameni de \xc8\x99tiin\xc8\x9b\xc4\x83, teoreticieni ai conspira\xc8\x9biei sau de anumite grupuri religioase. Unele obiecte au fost propuse de filosofi timpuri \xc8\x99i a\xc8\x99a ar putea fi considerate ca f\xc4\x83c\xc3\xa2nd parte din proto\xc8\x99tiin\xc8\x9b\xc4\x83, dar nici unul dintre acestea nu au fost vreodat\xc4\x83 confirmate \xc8\x99tiin\xc8\x9bific.\n_START_SECTION_\nContra-P\xc4\x83m\xc3\xa2nt\n_START_PARAGRAPH_\nContra-P\xc4\x83m\xc3\xa2ntul este un ipotetic corp ceresc din sistemul solar, fiind prima ipotez\xc4\x83 emis\xc4\x83 de filosoful presocratic Philolaos pentru a sprijini cosmologia sa non-geocentric\xc4\x83 \xc3\xaen care toate obiectele din univers graviteaz\xc4\x83 \xc3\xaen jurul unui Foc Central. Cuv\xc3\xa2ntul grecesc \xe2\x80\x9eAntichthon\xe2\x80\x9d \xc3\xaenseamn\xc4\x83 \xe2\x80\x9eContra-P\xc4\x83m\xc3\xa2nt\xe2\x80\x9d.\n_START_SECTION_\nLilith\n_START_PARAGRAPH_\nLilith este numele dat unui al doilea satelit natural ipotetic al P\xc4\x83m\xc3\xa2ntului, av\xc3\xa2nd aceea\xc8\x99i mas\xc4\x83 ca Luna. A fost propus de c\xc4\x83tre astrologul Walter Gornold (Sepharial) \xc3\xaen 1918. Gornold a denumit obiectul pe baza unei legende evreie\xc8\x99ti medievale, \xc3\xaen care Lilith este descris\xc4\x83 ca fiind prima sotie a lui Adam. Gornold a sus\xc8\x9binut c\xc4\x83 Lilith era acela\xc8\x99i al doilea satelit pe care omul de \xc8\x99tiin\xc8\x9b\xc4\x83 Georg Waltemath a pretins c\xc4\x83 l-a descoperit la \xc3\xaenceputul secolului..  Gornold, de asemenea, a pretins ca a v\xc4\x83zut luna lui Waltemath \xc8\x99i a fost de p\xc4\x83rere c\xc4\x83 era destul de \xc3\xaentunecat\xc4\x83 pentru a nu fi detectat\xc4\x83 vizual. Cu toate acestea, sateli\xc8\x9bii naturali propu\xc8\x99i de Georg Waltemath fuseser\xc4\x83 deja discredita\xc8\x9bi de doi astronomi austrieci la \xc3\xaenceputul  secolului._NEWLINE_\xc3\x8en 1898, omul de \xc8\x99tiin\xc8\x9b\xc4\x83 hamburgez Dr. Georg Waltemath a anun\xc8\x9bat c\xc4\x83 a localizat a doua lun\xc4\x83 a P\xc4\x83m\xc3\xa2ntului \xc3\xaen interiorul unui sistem de mici sateli\xc8\x9bi naturali ai planetei noastre. Cu toate acestea, dup\xc4\x83 ce comunitatea \xc8\x99tiin\xc8\x9bific\xc4\x83 nu a putut observa nicio lun\xc4\x83 nou\xc4\x83, ideea unui al doilea satelit natural a fost discreditat\xc4\x83.\n_START_SECTION_\nPlanete propuse de L. Ron Hubbard\n_START_PARAGRAPH_\nL. Ron Hubbard, fondatorul scientologiei, a propus, ca parte a cosmologiei sale o confedera\xc8\x9bie galactic\xc4\x83, care era format\xc4\x83 din 26 de stele \xc8\x99i 76 de planete, inclusiv P\xc4\x83m\xc3\xa2ntul, care a fost apoi cunoscut sub numele de "Teegeeack". O planet\xc4\x83 \xc3\xaen doctrina scientologic\xc4\x83 este cunoscut\xc4\x83 sub numele de Helatrobus.\n_START_SECTION_\nUmmo\n_START_PARAGRAPH_\nUmmoism-ul  - descrie o lung\xc4\x83 serie de afirma\xc8\x9bii ale unor oameni conform c\xc4\x83rora au primit mesaje de la forme de via\xc8\x9b\xc4\x83 extraterestr\xc4\x83 de pe ipotetica planet\xc4\x83 Ummo. S-au \xc3\xaenfiin\xc8\x9bat mai multe culte, cum ar fi ciudatul grup denumit Fiicele lui Ummo._NEWLINE_Mai mul\xc8\x9bi oameni din Fran\xc8\x9ba \xc8\x99i Spania au declarat c\xc4\x83 au fost contacta\xc8\x9bi de presupu\xc8\x99i extratere\xc8\x99trii de pe planeta Ummo. Consensul general este c\xc4\x83 totul a fost o fars\xc4\x83 elaborat\xc4\x83. Vinovatul (sau vinova\xc8\x9bi) este necunoscut, dar Jos\xc3\xa9 Luis Jord\xc3\xa1n Pe\xc3\xb1a a revendicat responsabilitatea pentru toat\xc4\x83 aceast\xc4\x83 fars\xc4\x83. _NEWLINE_Dr. Jacques Vall\xc3\xa9e a declarat c\xc4\x83 documentele Ummo pot fi o analogie cu creatorii fictivi ai lui Jorge Luis Borges din povestirea sa "Tl\xc3\xb6n, Uqbar, Orbis Tertius". Istoricul Mike Dash afirm\xc4\x83 c\xc4\x83 acest curent, numit Ummoism, a \xc3\xaenceput la 6 februarie  1966 \xc3\xaen Madrid.\n_START_SECTION_\nPlanete propuse de Zecharia Sitchin\n_START_PARAGRAPH_\nMunca lui Zecharia Sitchin a atras mult\xc4\x83 aten\xc8\x9bie \xc3\xaen r\xc3\xa2ndul ufologilor, printre adep\xc8\x9bii teoriei extratere\xc8\x99trilor antici \xc8\x99i teoreticienii conspira\xc8\x9biei. El a pretins c\xc4\x83 a descoperit, prin interpret\xc4\x83ri proprii ale textelor sumeriene, dovada c\xc4\x83 rasa uman\xc4\x83 a fost vizitat\xc4\x83 de c\xc4\x83tre un grup de extratere\xc8\x99tri de pe o planet\xc4\x83 \xc3\xaendep\xc4\x83rtat\xc4\x83 din propriul nostru sistem solar. El a \xc3\xaenlocuit numele unor zei din mitul En\xc3\xbbma Eli\xc5\xa1 cu planete ipotetice. _NEWLINE_Totu\xc8\x99i, de\xc8\x99i principalele dovezi ale Sitchin deriv\xc4\x83 din etimologie \xc8\x99i nu pe interpret\xc4\x83ri cu care comunitatea \xc8\x99tiin\xc8\x9bific\xc4\x83 s\xc4\x83 fie de acord, oamenii de \xc8\x99tiin\xc8\x9b\xc4\x83 consider\xc4\x83 munca lui Sitchin drept pseudo\xc8\x99tiin\xc8\x9b\xc4\x83 \xc8\x99i pseudoistorie._NEWLINE_\xc3\x8encep\xc3\xa2nd cu anul 1995, site-uri web, cum ar fi ZetaTalk au sus\xc8\x9binut c\xc4\x83 Nibiru sau Planeta X este o pitic\xc4\x83 cenu\xc8\x99ie aflat\xc4\x83 \xc3\xaen prezent \xc3\xaen sistemul nostru planetar, care va trece \xc3\xaen cur\xc3\xa2nd prin apropierea P\xc4\x83m\xc3\xa2ntului. Sitchin nu a fost de acord cu data la care a fost ar fi avut loc aceast\xc4\x83 trecere.\n_START_SECTION_\nSerpo\n_START_PARAGRAPH_\nProiectul Serpo este numele dat unui presupus program top-secret de colaborare a Guvernului Statelor Unite ale Americii cu o planet\xc4\x83 extraterestr\xc4\x83 numit\xc4\x83 Serpo din Zeta Reticuli.\n_START_SECTION_\nRizq\n_START_PARAGRAPH_\nO planet\xc4\x83 extrasolar\xc4\x83 aflat\xc4\x83 \xc3\xaentr-un Sistem stelar cu trei stele este considerat\xc4\x83 de c\xc4\x83tre adep\xc8\x9bii doctrinei Nuwaubiene ca fiind planeta natal\xc4\x83 a Annunaki Eloheem. (Doctrina este influen\xc8\x9bat\xc4\x83 de relat\xc4\x83rile contactee Dwight York).'